《扈从南郊纪事》
明代·林承芳

警跸遥闻夹道传，乘舆朝下九重天。礼成苍璧同周典，乐奏黄钟叶舜弦。

朔气渐随仙仗散，晴云高傍翠华悬。词臣此日叨簪笔，不数王褒扈从年。

作者简介：林承芳，字开先，号文峰。三水人。先钟孙。明神宗万历十四年（一五八六）进士，授翰林院编修。未几，以名高招妒，左迁江西参议。归，怡情山水，多有吟咏。有《文峰集》、《竹窗存稿》。清嘉庆《三水县志》卷一一、清道光《广东通志》卷二八二有传。